Diari Oficial de la Generalitat Valenciana


Sumari del DOGV 8345, del 24-07-2018 (2018/7112)

RESOLUCIÓ de 24 de maig de 2018, del director general de Política Educativa, per la qual s'autoritza l'actuació complementària «Taller de reforç d'estiu en l'ESO» contra l'abandonament escolar, dins del Pla d'actuació per a la millora, en l'àmbit del programa PROEDUCAR, per a centres docents de titularitat pública de la Generalitat Valenciana que imparteixen Educació Secundària Obligatòria, durant el curs escolar 2017-2018.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8345

Data del DOGV
:   24-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7112


Data del document
:   24-05-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 24 de maig de 2018, del director general de Política Educativa, per la qual s'autoritza l'actuació complementària «Taller de reforç d'estiu en l'ESO» contra l'abandonament escolar, dins del Pla d'actuació per a la millora, en l'àmbit del programa PROEDUCAR, per a centres docents de titularitat pública de la Generalitat Valenciana que imparteixen Educació Secundària Obligatòria, durant el curs escolar 2017-2018. [2018/7112]  
  
Per la Instrucció de 29 de març de 2018, del secretari autonòmic d'Educació i Investigació, s'estableix el procediment per a la sol·licitud i assignació de l'actuació complementària «Taller de reforç en estiu a l'ESO» contra l'abandonament escolar, dins del Pla d'actuació per a la millora en l'àmbit del programa PROEDUCAR, per a centres docents de titularitat pública de la Generalitat Valenciana que imparteixen Educació Secundària Obligatòria durant el curs escolar 2017-2018.  
  
Per a la realització dels tallers de reforç en estiu a l'ESO, la Conselleria d'Educació, Investigació, Cultura i Esport, ha d'assignar els recursos de personal docent necessaris per al seu desenvolupament.  
Atenent a les Instruccions del 29 de març de 2018 del secretari autonòmic d'Educació i Investigació, es va publicar a la web de la conselleria d'educació la resolució provisional de 22 de maig de 2018, del director general de Política Educativa, per la qual s'autoritza l'actuació complementària «Taller de reforç d'estiu en l'ESO» contra l'abandonament escolar, dins del Pla d'actuació per a la millora, en l'àmbit del programa PROEDUCAR, per a centres docents de titularitat pública de la Generalitat Valenciana, que imparteixen Educació Secundària Obligatòria, durant el curs escolar 2017-2018.  
En virtut del que disposa la Instrucció de 29 de març de 2018 i de conformitat amb la delegació efectuada per a resoldre les sol·licituds per a la realització del «Taller de reforç d'estiu en l'ESO» contra l'abandonament escolar, resolc:  
  
Primer. Autorització  
Autoritzar els centres públics relacionats en l'annex I a realitzar el «Taller de reforç d'estiu en l'ESO» en l'especialitat indicada fins al dia 30 de juny de 2018.  
  
Segon. Inici i finalització  
El Taller de reforç en estiu a l'ESO s'ha de desenvolupar entre la data d'incorporació del docent o la docent, o en el cas de l'ampliació de jornada, des de la data en la qual es comunique al docent o la docent l'autorització de la mateixa, i el 30.06.2018.  
  
Tercer. Seguiment  
a) L'alumnat participant en el taller ha de comptar necessàriament amb el compromís i l'autorització signada pel pare, mare o tutor/a de l'annex II. No es permetrà la participació en el taller de cap alumne o alumna sense aquesta autorització.  
b) El director o directora del centre educatiu i el professorat responsable de la realització del Taller de reforç d'estiu en l'ESO emplenaran, cada dia que s'impartisca el taller i/o es realitze la coordinació amb el professorat del centre, l'annex III.  
  
Quart. Justificació  
a) Per cada taller autoritzat, la direcció del centre ha de lliurar a cada tutor o tutora de l'alumnat participant en els tallers l'annex V amb el llistat de l'alumnat que ha finalitzat el taller. El tutor o la tutora el retornarà a la direcció del centre després de l'avaluació extraordinària de juliol emplenat correctament.  
b) L'equip directiu unificarà les dades de l'annex V de cada curs en un únic document: l'annex VI.  
c) Una vegada finalitzat el taller i després de la realització de l'avaluació extraordinària, i abans del dia 31 de juliol de 2018, la direcció del centre remetrà mitjançant la plataforma digital que la Conselleria d'Educació, Investigació, Cultura i Esport habilitarà a tal efecte, els annexos III, IV, VI i VII en format pdf. Els diferents annexos es codificaran amb el codi del centre i l'annex al que pertany:  
codcentre\_III.pdf  
codcentre\_IV.pdf  
codcentre\_VI.pdf  
codcentre\_VII.pdf  
d) La direcció serà l'encarregada d'incorporar la memòria i els indicadors del taller a la memòria final de la PGA que inclourà:  
1. Justificació de la mesura.  
2. Organització espacial i temporal i agents implicats.  
3. Agrupacions.  
4. Programació didàctica.  
5. Indicadors i procediments per al seguiment, avaluació i revisió del taller.  
  
Cinqué. Obligacions dels centres amb assignació  
a) Els documents originats, relacionats amb el desenvolupament del Taller seran custodiats al centre educatiu. Aquesta documentació podrà ser requerida pel Ministeri d'Educació, Cultura i Esport o per la Conselleria d'Educació, Investigació, Cultura i Esport en el procés de revisió o auditoria.  
b) Els centres educatius relacionats en l'annex I han de fer constar en totes les actuacions del Taller de reforç d'estiu en l'ESO la col·laboració del Ministeri d'Educació, Cultura i Esport amb la menció expressa «Programa finançat pel Ministeri d'Educació, Cultura i Esport», així com incorporar el logo institucional d'aquest.  
  
  
València, 24 de maig de 2018.- El director general de Política Educativa: Jaume Fullana Mestre.